Hun påpeker at det ikke er noen offentlig kontroll av dem som driver innsamlinger i Norge i dag. – Du bør både sjekke om det finnes opplysninger om hvor mye av de innsamlede midlene som skal gå til det gode formålet, og generelt om det er grunn til å tro at den som samler inn pengene er en seriøs aktør, sier hun. Publikum kan undersøke om den som samler inn penger er registrert i Innsamlingsregisteret eller Brønnøysundregistrene.